lv lv eo lv lv fr en lv sl tr lv lv lv lv lv lv lv lv lv lv lv eo lv lv lv lv lv lv lv lv lv lv lv lv lv lv lv pl lv lv lv lv lv lv lv lv lv pl lv lv lv lv lv lv lv lv lv lv lv lv lv lv lv lv lv en en hbs_lat it fr de fr fr fr lv
KANDAVAS MĀKSLAS UN MŪZIKAS SKOLA
1. martā Kandavas Mākslas skolas zālē notika programmatiskās mūzikas pēcpusdiena. Pasākums bija mākslas un mūzikas nodaļas kopprojekts. Katru programmatisko skaņdarbu papildināja audzēkņu zīmējumi, kurā jaunie mākslinieki attēloja skaņdarba programmas savu redzējumu.
Akordeonistu festivāls Kandavas kultūras namā
24.02.2016 kur : Kandavas kultūras nams
24. 02.2016. Kandavas kultūras namā notika ikgadējais akordeonistu festivāls, kurā piedalijās Kandavas Mākslas un mūzikas skolas, Tukuma Mūzikas skolas un Tukuma 2.pamatskolas audzēkņi.
Lasīt visu ziņu (12)
Akordeona spēles Valsts konkursa III kārta
08.02.2016 - 09.02.2016 kur : Ulbrokas mūzikas un mākslas skola
8.un 9.februārī Ulbrokas Mūzikas un mākslas skolā notika Latvijas mūzikas skolu profesionālās ievirzes izglītības programmas Taustiņinstrumentu spēle - Akordeona spēle audzēkņu Valsts konkursa III kārta –fināls.
Kandavas Mākslas un mūzikas skolu pēc II kārtas pārstāvēja abi izvirzītie akordeona spēles audzēkņi:
1. Renārs Gabriels Kalniņš ( II grupa: 2. - 3.klašu grupa)- ieguva PATEICĪBAS rakstu.
2. Kārlis Kristaps Šteinbergs ( IV grupa: 6.-7. klašu grupa) -ieguva PATEICĪBAS un ATZINĪBAS rakstu.
Lasīt visu ziņu (7)
Akordeona spēles Valsts konkurss Rojā
14.01.2016 kur : Rojas Mūzikas un Mākslas skola
4. janvārī Rojas Mākslas un mūzikas skolā notika Latvijas mūzikas skolu profesionālās ievirzes izglītības programmasTaustiņinstrumentu spēle - Akordeona spēle audzēkņu Valsts konkursa Ventspils reģiona septiņu mūzikas skolu (Talsu MS, Rojas MMS, Valdemārpils MMS, Kuldīgas MS, Ventspils MS, Kandavas MMS, Ugāles MMS) akordeonistu atlase uz III kārtu.
Valsts konkurss notiek trīs kārtās un audzēkņi sadalīti IV grupās .
Kandavas Mākslas un mūzikas skolu pārstāvēja 2 akordeona spēles audzēkņi:
1. Renārs Gabriels Kalniņš ( II grupa: 2. - 3.klašu grupa), kurš ieguva 2.vietu,
2. Kārlis Kristaps Šteinbergs ( IV grupa: 6.-7. klašu grupa), kurš ieguva 2.vietu,
Abi audzēkņi pēc žūrijas vērtējuma tika izvirzīti tālāk uz III kārtu, kas notiks 8. februārī Ulbrokas MMS skolā.
Lasīt visu ziņu (4)
Kandavas Mākslas un Mūzikas skolas audzēkņu darbu izstāde "Rūķu stāsti"
12.01.2016 - 12.02.2016 kur : Kandavas muzejs, Kandavas Mākslas galerija, mākslas galerija
12.janvārī Kandavas novada muzeja Mākslas galerijā tika atklāta gadskārtējā Mākslas un mūzikas skolas audzēkņu darbu izstāde.
Šoreiz izstādei dots nosaukums „ Rūķu stāsti”. Par to, kāpēc tieši tāds, izstādes atklāšanā pastāstīja skolotāja Inga Brīniņa. „ Gatavojoties izstādei, mēs atcerējāmies, kādas izstādes šo gadu laikā bijušas. Pirms diviem gadiem bija izstāde „Gaidām ziemu”, dedzinājām svecītes to gaidot, bet ziema tā īsti neatnāca. Pagājušajā gadā izstādes nosaukums bija „ Ziemas raksti”, bet atkal ziemas nebija. Es domāju, ka rūķi to redzēja un uzņēmās ziemu mums atvest. Tāpēc viņi izstādes darbos stāsta par to, kas ziemā notiek, kā krīt sniegs, kādas izskatās sniegpārslas, koki un mežs. Un īsta ziema ar bagātīgu sniegu šogad ir atnākusi.”
Mākslas un mūzikas skolas direktore Maruta Balode uzsvēra, ka atrodoties šajās telpās, tās viņai vienmēr ir īpašas sajūtas, jo šī zāle ir piepildīta ar daili, piepildīta ar gaumīgu, daudzveidīgu mākslu. „ Māksla vienmēr rada īpašu noskaņojumu. Un es esmu lepna par to, ka viss šis krāšņums, kas mājos te veselu mēnesi, ir tapis Kandavas Mākslas skolā.”
Izstāde būs apskatāma līdz 12.februārim.
Lasīt visu ziņu (15)
Kandavas Mākslas un mūzikas skolas audzēkņu Ziemassvētku ieskaņas koncerts
13.12.2015 14:00 kur : Kandavas kultūras nams
Kā katru gadu, arī šogad 13.decembrī 3. adventē Kandavas kultūras namā uz Ziemassvētku ieskaņas koncertu aicināja Kandavas Mākslas un mūzikas skolas audzēkņi un pedagogi. Klausītāju pilnā zālē izskanēja gan solo priekšnesumi, gan dažādo mūzikas kolektīvu sniegums. Koncertprogramma priecēja ar daudzveidību, radot svētku sajūtu klausītāju sirdīs.
Lasīt visu ziņu (15)
Koncerts un izstāde Cēres pamatskolā 08.12.2015
08.12.2015 14:00 kur : Cēres pamatskola
08.12.2015. pl. 14.00 Cēres pamatskolas zālē notika Kandavas Mākslas un mūzikas skolas audzēkņu Ziemassvētku ieskaņas koncerts. Savukārt vizuālās mākslas klasi rotāja mākslas nodaļas audzēkņu darbi Ziemassvētku noskaņās.